**(สำเนา)**

**บันทึกรายงานการประชุมสภาองค์การบริหารส่วนตำบลตำบลเมืองเกษตร**

**สมัยสามัญ สมัยที่ ๒ ครั้งที่ 1 ประจำปี 25๖๔**

**วันที่ ๖ สิงหาคม พ.ศ. 25๖๔ เวลา 09.30 น.**

**ณ ห้องประชุมองค์การบริหารส่วนตำบลตำบลเมืองเกษตร**

\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นางสุวิมล เจมส์ | ประธานสภา อบต. | สุวิมล เจมส์ |
| 2 | นายจวน มีกำปัง | สมาชิกสภา อบต. ม.1 | จวน มีกำปัง |
| 3 | นายภูวนาถ หวังเฝ้ากลาง | สมาชิกสภา อบต. ม.2 | ภูวนาถ หวังเฝ้ากลาง |
| 4 | นายสมชาย ระบือพิณ | สมาชิกสภา อบต. ม.3 | สมชาย ระบือพิณ |
| 5 | นายจรัญ หวังฟังกลาง | สมาชิกสภา อบต. ม.4 | จรัญ หวังฟังกลาง |
| 6 | นางยุพิณ หวังประสพกลาง | สมาชิกสภา อบต. ม.4 | ยุพิณ หวังประสพกลาง |
| 7 | นายประพันธ์ ตากิ่มนอก | สมาชิกสภา อบต. ม5 | ประพันธ์ ตากิ่มนอก |
| 8 | นางบุญยัง หวังเชิดกลาง | สมาชิกสภา อบต. ม.5 | บุญยัง หวังเชิดกลาง |
| 9 | นายวิโรจน์ มีกำปัง | สมาชิกสภา อบต. ม.6 | วิโรจน์ มีกำปัง |
| 10 | นายเสงี่ยม หวังเขตกลาง | รองประธานสภา อบต. | เสงี่ยม หวังเขตกลาง |
| 1๑ | จ.ส.ต.นรินทร์ ชูพันดุง | เลขานุการสภา อบต. | จ.ส.ต.นรินทร์ ชูพันดุง |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเสนอ เกี้ยวกลาง | นายก อบต. | เสนอ เกี้ยวกลาง |
| 2 | นายเฉลิม หมายปิดกลาง | รองนายก อบต. | เฉลิม หมายปิดกลาง |
| 3 | นางจิตสุภา ทันไธสง | รองนายก อบต. | จิตสภา ทันไธสง |
| 4 | นางละม่อม หวังปรุงกลาง | เลขานายก อบต. | ละม่อม หวังปรุงกลาง |
| 5 | น.ส.ลดาวัลย์ เนตรทิพวัลย์ | ผู้อำนวยการกองคลัง | ลดาวัลย์ เนตรทิพวัลย์ |
| ๖ | นายกิตติศักดิ์ คงทวี | ผู้อำนวยการกองช่าง | กิตติศักดิ์ คงทวี |
| ๗ | นายดำรงค์ วงษ์นาม | ผู้อำนวยการกองสาธารณสุขฯ | ดำรง วงษ์นาม |
| ๘ | น.ส.กฤษณา เจริญนอก | หัวหน้าสำนักปลัด | กฤษณา เจริญนอก |
| ๙ | นางลลิตา พลจอหอ | นักทรัพยากรบุคคล | ลลิตา พลจอหอ |
| ๑๐ | น.ส.ณัฐวัญญา เกลมกลาง | นักวิเคราะห์นโยบายและแผน | ณัฐวรัญญา เกลมกลาง |
| ๑๑ | น.ส.รัตนาภารณ์ เอมโคกสูง | เจ้าพนักงานธุรการ | รัตนาภารณ์ เอมโคกสูง |

**ผู้ไม่มาประชุม**

* ไม่มี -

-2-

**เริ่มประชุมเวลา 09.30 น**

เปิดประชุมเวลา 09.30 น. โดยนางสุวิมล เจมส์ ตำแหน่ง ประธานสภา อบต. เมืองเกษตร ทำหน้าที่เป็นประธานที่ประชุม และ จ.ส.ต. นรินทร์ ชูพันดุง เลขานุการสภาฯ บันทึกรายงานการประชุม

**เลขานุการสภาฯ**  - บัดนี้ ผู้มาประชุมได้เข้าห้องประชุมครบองค์ประชุมแล้ว ขอเชิญประธานได้เปิดการประชุมและดำเนินการประชุมต่อไป

**ประธาน** - เมื่อที่ประชุมพร้อมแล้ว ขอเปิดการประชุมสภา อบต. เมืองเกษตร เพื่อพิจารณาตามระเบียบวาระการประชุมสภา สมัยสามัญ สมัยที่ ๒ ครั้งที่ ๑ ประจำปี 25๖๔ ดังนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**ประธาน** ๑.๑ ขอขอบคุณท่านสมาชิกสภา, คณะผู้บริหาร และพนักงานส่วนตำบล

ของ อบต. เมืองเกษตร ทุกท่าน ที่ได้เข้าประชุมครั้งนี้โดยพร้อมเพรียงกัน

๑.๒ ตามที่ได้มีการประกาศ อบต. เมืองเกษตร กำหนดสมัยประชุมสามัญ ประจำปี

พ.ศ. 25๖๔ ดังนั้น จึงได้มีประกาศเรียกประชุมสภา อบต. เมืองเกษตร สมัยสามัญครั้งที่ ๒ ประจำปี พ.ศ.25๖๔ มีกำหนด ไม่เกิน 15 วัน ตั้งแต่วันที่ ๖ – 2๐ สิงหาคม 25๖๔

**มติที่ประชุม** -เอกฉันท์รับทราบถือปฏิบัติ

**ระเบียบวาระที่ ๒ การรับรองรายงานการประชุมครั้งที่แล้ว**

**ประธาน**  - สำหรับรายงานการประชุมสภา อบต. เมืองเกษตร สมัยสามัญ สมัยที่ ๑

ครั้งที่ ๑ ประจำปี พ.ศ. ๒๕๖๔ เมื่อวันที่ ๑๖ กุมภาพันธ์ ๒๕๖๔ ครั้งที่แล้ว ซึ่ง

คณะกรรมการตรวจรายงาน การประชุมได้ตรวจสอบความถูกต้องแล้ว และเสนอต่อประธานสภาเพื่อให้ที่ประชุม สภาได้พิจารณา ดังนั้น จึงขอให้ทุกท่านได้ตรวจสอบว่าถูกต้องหรือไม่ และมีข้อความใดจะขอแก้ไข เปลี่ยนแปลงหรือเพิ่มเติมหรือไม่ หากมีให้เสนอได้ ถ้าไม่มีขอมติที่ ประชุมว่า ท่านใดเห็นสมควรรับรองรายงานการประชุมครั้งที่แล้วให้ยกมือขึ้น

**มติที่ประชุม** -เอกฉันรับทราบและรับรองรายงานการประชุมครั้งที่แล้วด้วยคะแนนเสียง ๙ เสียง

ประธานงดออกเสียง

**ระเบียบวาระที่ ๓ เรื่องการพิจารณาร่างแผนพัฒนาท้องถิ่น (พ.ศ.2561-2565) แก้ไขและเปลี่ยนแปลง (ฉบับที่ 1/2564) ขององค์การบริหารส่วนตำบลเมืองเกษตร**

ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น (ฉบับที่ 3) พ.ศ.2561 ข้อ 9

ข้อ ๙ ให้ยกเลิกความในข้อ 22 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 และให้ใช้ความต่อไปนี้แทน

ข้อ ๑๐ ให้เพิ่มความต่อไปนี้เป็นข้อ ๒๒/๑ และข้อ ๒๒/๒ ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548

-๓-

“ข้อ ๒๒/๑ เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย

เมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าว ให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้”

“ข้อ ๒๒/๒ ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย และเมื่อแผนพัฒนาท้องถิ่นที่เพิ่มเติมหรือเปลี่ยนแปลงได้รับความเห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาท้องถิ่นดังกล่าว”

เพื่อให้การดำเนินการเป็นไปอย่างถูกต้องตามระเบียบฯ จึงขอให้สมาชิกสภาองค์การบริหารส่วนตำบลเมืองเกษตรทุกท่านตรวจดูร่างแผนพัฒนาท้องถิ่น (พ.ศ.2561 - 2565) แก้ไขและเปลี่ยนแปลง (ฉบับที่ 1/2564)

**นักวิเคราะห์นโยบายและแผน** -........(รายละเอียดตามเอกสารที่แนบท้ายบันทึกรายงานการประชุมนี้.........

**มติที่ประชุม** -เอกฉันท์รับรองด้วยคะแนนเสียง ๙ เสียง ประธานงดออกเสียง

**ระเบียบวาระที่ ๔ เรื่องการขอโอนงบประมาณ และการเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 25๖๔**

**ประธานสภาอบต.** - ตามที่นายกองค์การบริหารส่วนตำบลเมืองเกษตร เสนอ การขอแก้ไขเปลี่ยนแปลง

งบประมาณรายจ่ายประจำปีงบประมาณ พ.ศ. 25๖๔ ขอเชิญท่านนายก อบต. เมืองเกษตร

ชี้แจงรายละเอียดให้ที่ประชุมสภา อบต.ทราบ ขอเชิญคะ

**นายก อบต.** - เรียน ประธานสภา สมาชิกสภา คณะผู้บริหาร อบต. เมืองเกษตรที่เคารพ ตามที่

ได้ทำการเสนอขอแก้ไขเปลี่ยนแปลงงบประมาณรายจ่ายประจำปีงบประมาณ พ.ศ. 25๖๔

เสนอต่อสภา อบต. เมืองเกษตร ขอชี้แจงรายละเอียดดังนี้

**ข้อกฎหมาย/ระเบียบ**

ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น

พ.ศ. 2563 หมวด 4 การโอนและแก้ไขเปลี่ยนแปลงงบประมาณ

ข้อ ๒๖ การโอนงบประมาณรายจ่ายต่างๆ ให้เป็นอำนาจอนุมัติของผู้บริหารท้องถิ่น

ข้อ ๒๗ การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

-๔-

ข้อ ๒๘ การแก้ไขเปลี่ยนแปลงคำชี้แจงประมาณการรายรับ หรืองบประมาณรายจ่ายให้เป็นอำนาจอนุมัติของผู้บริหารท้องถิ่น

ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดินและ

สิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น

ข้อ ๓๒ การโอนเงินงบประมาณรายจ่าย หรือการแก้ไขเปลี่ยนแปลงคำชี้แจงประมาณการรายรับและงบประมาณรายจ่าย เมื่อได้รับอนุมัติจากผู้มีอำนาจแล้วให้ประกาศโดยเปิดเผยเพื่อให้ประชาชนทราบแล้วแจ้งการประกาศ ให้ผู้ว่าราชการจังหวัดเพื่อทราบภายในสิบห้าวัน สำหรับองค์การบริหารส่วนตำบลให้แจ้งแก่นายอำเภอหรือปลัดอำเภอผู้เป็นหัวหน้าประจำกิ่งอำเภอ ซึ่งมีรายละเอียดดังต่อไปนี้

**โอนตั้งจ่ายรายการใหม่**

**กองสาธารณสุขและสิ่งแวดล้อม**

**รายการเดิม**

-แผนงานการเกษตร งานอนุรักษ์แหล่งน้ำและป่าไม้ งบลงทุน ค่าครุภัณฑ์ ครุภัณฑ์การเกษตร

- เครื่องตัดหญ้า (แบบข้อแข็ง)  
คุณลักษณะเฉพาะ  
1) เป็นเครื่องตัดหญ้าแบบสายสะพาย  
2) เครื่องยนต์ขนาดไม่น้อยกว่า 1.4 แรงม้า  
3) ปริมาตรกระบอกสูบไม่น้อยกว่า 30 ซีซี  
4) พร้อมใบมีด

-  เป็นไปตามบัญชีราคามาตรฐานครุภัณฑ์ของสำนักงบประมาณ  
-  เป็นไปตามหนังสือกรมส่งเสริมการปกครองท้องถิ่น  ด่วนที่สุด  
ที่ มท  0808.2/ว 1248  ลงวันที่  27  มิถุนายน  2559   
-  เป็นไปตามแผนพัฒนาท้องถิ่น  (พ.ศ.2561-2565)  เพิ่มเติม

(ฉบับที่ 2)  หน้า  34  ข้อ  1 (1)   (กองสาธารณสุขฯ)

**รายการใหม่**

-แผนงานการเกษตร งานอนุรักษ์แหล่งน้ำและป่าไม้ งบลงทุน ค่าครุภัณฑ์ ครุภัณฑ์งานบ้านงานครัว

- เครื่องตัดหญ้า (แบบข้อแข็ง)  
คุณลักษณะเฉพาะ  
1) เป็นเครื่องตัดหญ้าแบบสายสะพาย  
2) เครื่องยนต์ขนาดไม่น้อยกว่า 1.4 แรงม้า  
3) ปริมาตรกระบอกสูบไม่น้อยกว่า 30 ซีซี  
4) พร้อมใบมีด  
-  เป็นไปตามบัญชีราคามาตรฐานครุภัณฑ์ของสำนักงบประมาณ  
-  เป็นไปตามหนังสือกรมส่งเสริมการปกครองท้องถิ่น  ด่วนที่สุดที่ มท  0808.2/ว 1248  ลงวันที่  27  มิถุนายน  2559  (กองสาธารณสุขฯ)

-๕-

**แก้ไขเปลี่ยนแปลงคำชี้แจง กองช่าง**

**ข้อความเดิม**

**-**โครงการปรับปรุงผิวจราจรเดิมเป็นผิวจราจรหินคลุกจากบ้านโนนเกษตรถึงเขตติดต่อบ้านเมืองทอง บ้านโนนเกษตร หมู่ที่ 5  ตั้งไว้ ๒๐๐,๐๐๐ บาท บริเวณสายโนนเกษตร-เมืองทอง เพื่อจ่ายเป็นค่าก่อสร้างถนนหินคลุก กว้าง 4.0  เมตร  ยาว 310  เมตร หนาเฉลี่ย  0.15  เมตรหรือมีปริมาณลูกรังรวมกันไม่น้อยกว่า  186.0  ลบ.ม. พร้อมเกรดปรับเกลี่ยบดอัดแน่น  (ตามบัญชีรายละเอียดและแบบแปลนของ อบต.เมืองเกษตรกำหนด) ปรากฏในแผนพัฒนาท้องถิ่น (พ.ศ.2561-2565) หน้า  98  ข้อ 53   เป็นไปตามอำนาจหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึงปัจจุบัน  (กองช่าง)

**ข้อความใหม่**

**-**โครงการปรับปรุงผิวจราจรเดิมเป็นผิวจราจรลูกรังจากบ้านโนนเกษตรถึงเขตติดต่อบ้านเมืองทอง บ้านโนนเกษตร หมู่ที่ 5  ตั้งไว้ ๒๐๐,๐๐๐ บาท บริเวณสายโนนเกษตร-เมืองทอง เพื่อจ่ายเป็นค่าก่อสร้างถนนหินคลุก กว้าง 4.0  เมตร  ยาว 310  เมตร หนาเฉลี่ย  0.15  เมตรหรือมีปริมาณหินคลุกรวมกันไม่น้อยกว่า  186.0  ลบ.ม. พร้อมเกรดปรับเกลี่ยบดอัดแน่น  (ตามบัญชีรายละเอียดและแบบแปลนของ อบต.เมืองเกษตรกำหนด) ปรากฏในแผนพัฒนาท้องถิ่น (พ.ศ.2561-2565) หน้า  98  ข้อ 53   เป็นไปตามอำนาจหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึงปัจจุบัน  (กองช่าง)

**มติที่ประชุม** -เอกฉันท์ด้วยคะแนนเสียง ๙ เสียง ประธานงดออกเสียง เห็นชอบให้มีการเปลี่ยนแปลง

คำชี้แจงงบประมาณรายจ่ายประจำปีงบประมาณ พ.ศ. 25๖๔ ตามที่เสนอได้

**ระเบียบวาระที่ ๕ เรื่องอื่น**

**ประธาน** - ในระเบียบวาระนี้ มีท่านใดจะเสนอเรื่องอื่นเพื่อให้ที่ประชุมได้พิจารณาหรือไม่

หากมี ให้เสนอได้

**มติที่ประชุม** รับทราบ ไม่มี

**ประธาน** - เมื่อไม่มีเรื่องพิจารณาแล้ว ขอขอบคุณสมาชิกสภา คณะผู้บริหาร และ

ผู้เข้าร่วม ประชุมทุกท่าน และขอนัดประชุมครั้งต่อไปในวันที่ ๑๐ สิงหาคม ๒๕๖๔

เวลา ๐๙.๓๐ น. ณ ห้องประชุมสภา อบต. เมืองเกษตร ขอปิดการประชุมในครั้งนี้ค่ะ

**ปิดประชุมเวลา 1๑.๓๐ น.**

**รับรองถูกต้อง ผู้จดรายงานการประชุม**

ลงชื่อ สุวิมล เจมส์ ลงชื่อ จ.ส.ต.นรินทร์ ชูพันดุง

(นางสุวิมล เจมส์) (นรินทร์ ชูพันดุง)

ประธานสภา อบต. เมืองเกษตร เลขานุการสภา อบต. เมืองเกษตร

๖ สิงหาคม 25๖๔ ๖ สิงหาคม 25๖๔

-๖-

**คณะกรรมการตรวจรายงานการประชุม**

(ลงชื่อ) บุญยัง หวังเชิดกลาง

(นางบุญยัง หวังเชิดกลาง)

คณะกรรมการตรวจรายงานการประชุม

๖ สิงหาคม 25๖๔

(ลงชื่อ) จวน มีกำปัง (ลงชื่อ) สมชาย ระบือพิณ

( นายจวน มีกำปัง) ( นายสมชาย ระบือพิณ)

คณะกรรมการตรวจรายงานการประชุม คณะกรรมการตรวจรายงานการประชุม

๖ สิงหาคม 25๖๔ ๖ สิงหาคม 25๖๔